Chr. Jagd
Jens Christian Henrik Claudius Jagd (født 27. april 1821 i Fredericia, død 27. juli 1895 i København) var en dansk lærer, opfinder, kaptajn, amtsforvalter og politiker.

Levned 
Jagd er født i Fredericia i 1821. Han gik på realskole til 1835 og var kontorist før han tog lærereksamen i 1841 fra Skårup Seminarium. Han blev lærer og i 1843 bestyrer for en realskole i Svendborg. Han stoppede som lærer da han i 1844 opfandt en roterende dampmaskine, og rejste til England. Jagd kom tilbage til Danmark for at kæmpe i treårskrigen. Han organiserede et frikorps og blev premierløjtnant i 1849 og kaptajn i 1850. Efter krigen var han telegrafbestyrer i Nyborg til 1863. Senere var han embedsmand i Kolding, og amtsforvalter i først Thisted og fra 1886 i København.

Politisk karriere 
Jagd var medlem af Folketinget 1849-1852 valgt i Svendborg Amts 3. kreds (Svendborgkredsen). Han genstillede ikke ved folketingsvalget 1852. Han blev valgt igen ved et suppleringsvalg i Thisted Amts 2. kreds (Thistedkredsen) i 1859, men genopstillede ikke ved folketingsvalget 1861. Han blev til Folketinget i 1869 i samme kreds. Han opnåede ikke valg i 1872, men blev valgt igen i 1873. Han forblev derefter i Folketinget indtil han nedlagde sit mandat ca. fire måneder før sin død i 1895.

Jagd var tillige medlem af Rigsrådets Folketing 1864-1866.

Referencer

Eksterne henvisninger 
 Chr. Jagd i Dansk Biografisk Leksikon

Folketingsmedlemmer i 1840'erne
Folketingsmedlemmer i 1850'erne
Folketingsmedlemmer i 1860'erne
Folketingsmedlemmer i 1870'erne
Folketingsmedlemmer i 1880'erne
Folketingsmedlemmer i 1890'erne
Medlemmer af Rigsrådets Folketing